— Ведаеце, у гэтым праекце мы ўзаемна развіваемся. Мы не ставілі сабе задачу з работнікаў тэлебачання падрыхтаваць кандыдатаў ва ўсынавіцелі. Нам неабходна было, каб яны ўбачылі ўвесь гэты працэс знутры. Гэта аб’ектыўная неабходнасць. Вельмі многа залежыць ад вядучых такіх праграм. І я сёння ўпэўнена, што Святлана Бусько, якая вядзе рубруку на канале АНТ, поўнасцю спраўляецца са сваёй задачай. Адчуваецца і эмацыянальны складнік, і глыбіня падачы вобраза дзіцяці. Я разумею, наколькі гэта складана: ты бачыш дзіця першы раз, але ты павінен пранікнуць у яго свет, паказаць яго сутнасць, знайсці нейкую струнку, якая загучыць. Вядучая, безумоўна, малайчынка. Але малайцы і дзеці. Насамрэч, здымкі вядуцца даволі доўга. Дзецям прыходзіцца рэальна працаваць. Рэжысёры, пастаноўшчыкі не заўсёды разумеюць, што маюць справу ўсё ж не са звычайнай здымкай, як у школе, дзіцячым садку. Асабіста я спакойна глядзець на тое, як дзіця з нацягнутай усмешкай у дваццаты раз забівае нейкі цвік ці збірае канструктар, не магу.